અમદાવાદ: રાજ્યની કોઇ પણ વ્યક્તિએ નવું ડ્રાઇવિંગ લાઇસન્સ કે લાઇસન્સ રિન્યુ કરાવવું હશે તો તેને અંગદાન કરવાની ઇચ્છા છે કે કેમ તેનો જવાબ પહેલા અાપવો પડશે. ઓર્ગન ડોનેશન બાબતે જાગૃતિ લાવવા માટે આરટીઓ એ સરળ માધ્યમ અપનાવ્યું છે. જેના દ્વારા ડ્રાઇવિંગ લાઇસન્સ મેળવવા માટે આવતા કે રિન્યુઅલ માટે આવતા તમામ નાગરિકને આ બાબત લેખિતમાં પૂછ્યા બાદ તે અંગેનો ડેટા બેઝ કાયમી ધોરણે સાચવી રાખવાનું શરૂ કરી દેવાયું છે.. આ માટે અમદાવાદ સહિતની તમામ આરટીઓમાં નવું સોફટવેર નાખવામાં આવ્યું છે. જેમાં ડ્રાઇવિંગ લાઇસન્સ હોલ્ડરની તમામ માહિતી અપડેટ કરવામાં આવી રહી છે જે તે વ્યક્તિનો ક્યારેય અકસ્માત થાય તો તેના લાઇસન્સમાં જણાવેલા ઇમરજન્સી નંબર પરથી તેને મદદ કરી શકાય.